**समाचार**

**23 जनवरी को शाम एवं 24 को बाधित रहेगी पेयजल आपूर्ति**

**(सी.एस.ई.बी.चैक रेलवे लाईन के समीप किया जाएगा पाईप लाईन मरम्मत कार्य)**

कोरबा 22 जनवरी 2019 -नगर पालिक निगम कोरबा द्वारा नियमित रूप से की जाने वाली पेयजल आपूर्ति 23 जनवरी शाम एवं 24 जनवरी को सम्पूर्ण कोरबा शहर में बाधित रहेगी, आमनागरिकों को इससे होने वाली असुविधा के लिए निगम ने खेद व्यक्त किया है।

निगम के कार्यपालन अभियंता श्री आर.के.माहेश्वरी ने बताया कि सी.एस.ई.बी.चैक रेलवे लाईन के समीप निगम की 800 एम.एम.डाया की मुख्य पाईप लाईन में लीकेज होने के कारण पाईप लाईन का मरम्मत कार्य 23 जनवरी बुधवार को किया जाएगा। उन्होने बताया कि मरम्मत कार्य किए जाने के परिणाम स्वरूप 23 जनवरी को शाम के समय एवं 24 जनवरी को निगम द्वारा की जाने वाली नियमित पेयजल आपूर्ति सम्पूर्ण कोरबा शहर में बाधित रहेगी। उन्होने बताया कि 23 जनवरी को सुबह पेयजल की आपूर्ति की जाएगी।